钦定古今图书集成/历象汇编/岁功典/第008卷 > 《四时田家词》贺铸
## 钦定古今图书集成/历象汇编/岁功典/第008卷 > 《四时田家词》贺铸

鼓声迎客醉还家，社树团栾日影斜。共喜今年春赛
好，缠头红有象生花。

野蔓牵花过短墙，麦秋时节并蚕忙。迎门父老延行
客，井汲清甘树荫凉。

鸡声犬吠远相望，社酒登槽唤客尝。晓日晴明陂更
阔，风吹荞麦蜜花香。

晚雪漫漫没兔罝，满杯豆粥饷邻家。夜长少妇无春
织，一点青灯半缉麻。